《西平乐 别西园作》
清代·朱祖谋

灌木愁鸦，露莎抛锦，离思暗落回廊。弹墨单衣，勘书深烛，清欢回回三霜。

看抱叶香枯翳镜，连雨萍沈败艇。西风渐老，冥鸿去翼成行。

谁许惊尘海角，红荔颗、绊稳北归艎。

蕙帘萝幌，仙书映掌，花药澄湖，虹月英光。消不得、能言怪石，凿空灵槎，说甚虞翻宅徒，陆贾书新，一夜江湖梦已凉。

梁燕再来，巢尘簌簌，炉穗愔愔，怅望天涯，罢酒阑干，凭谁指与斜阳。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。